આપનું ઋણ ઓછું કરે છે : બચત કરવા માટેનું અન્ય એક મહત્વનું કારણ છે આપના દેવા સમાપ્ત કરવા. એ સમજી શકાય એમ છે કે દેવા ક્યારેય સંપૂર્ણ રીતે ટાળી શકાય એવા નથી હોતા. કેટલાક કિસ્સાઓમાં જેમ કે મકાન ખરીદવું, હોમ લોન લેવી એ મોટા ભાગના લોકો માટે ન ટાળી શકાય એવા દેવા છે. તેમ છતાં એવા પણ ઘણા લોકો છે કે જેઓ ક્રેડીટ કાર્ડ પર હદ બહારની ખરીદી કરે છે, નાણાનો ખર્ચ કરે છે અથવા પોતાના ખર્ચાઓની ચુકવણી માટે બેહદ દરે વ્યાજ પર વ્યક્તિગત લોન લે છે. જો આપની પાસે બચત ભંડોળ હોય તો આવી પરિસ્થિતિને ટાળી શકાય એમ હોય છે.